III. ord. CYCLOSTOMI. 



Peşti având corpul cilindric şi pielea goală. Scheletul cartilaginos. 

 branchiile în formă de saci, fiecare cu o deschidere exterioară 

 separată şi fără aparat opercular. Gura suctorie circulară sau semi- 

 circulară. O singură deschidere nasală situată pe linia mediană. Fără 

 aripioare pereche şi fără coaste. Bulbul aortic cu 2 ventile. Fără 

 beşică înotătoare. 



Această grupă de drept nu face parte din clasa peştilor, de care se în- 

 depărtează foarte mult prin organizaţia lor. După cum se exprimă Huxley 

 şi Johannes Muller, diferinţa dintre Peşti şi Cyclostomi e mai mare decât 

 cea dintre Peşti şi Mamifere. Ei constituesc o clasă aparte alături de cea 

 a Peştilor. Dacă am pus-o însă aici, o fac mai mult din motive practice, 

 spre a completă astfel descrierea faunei ihtiologice a apelor noastre. 



